ปกติประจำเดือนมาตรงทุกเดือน ไม่เคยขาด แต่วันที่ 9/4/61 เป็นวันที่จะต้องมา แต่ไม่มา พอวันที่ 11/4/61 ออกมาเป็นสีน้ำตาล แล้วก็หายไป จนวันที่ 16/4/61 ปวดท้องข้างขวามากๆ แล้วก็มีประจำเดือนมาสีแดง อีกนิดนึง แล้วหลังจากวันที่ 16 ก็มเป็นสีน้ำตาล วันละนิดๆๆๆ เรื่อยมา จนวันที่ 28 เป็นสีแดงทุกวันจนถึงปัจจุบัน แต่มาวันละไม่มาก แล้วก็จะมีปวดท้องน้อยบ้างเป็นบางครั้ง อาการแบบนี้ควรทำอย่างไรดีค่ะ
สวัสดีค่ะ การมีประจำเดือนมาเป็นเวลานานมากกว่า 7 วัน หรือมีเลือดออกกะปริดกะปรอย มาบ้างไม่มาบ้าง อาจเกิดจาก1. การตั้งครรภ์ที่ผิดปกติ เช่นท้องนอกมดลูกแท้งคุกคามแท้งไม่ครบครรภ์ไข่ปลาอุกเป็นต้น2. มีมดลูกอักเสบติดเชื้อ ซึ่งจะมีอาการปวดท้องน้อยและตกขาวที่ผิดปกติร่วมด้วย บางคนอาจมีไข้3. ความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก เป็นต้น4. การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ หรืออยู่ในช่วงวัยใกล้หมดประจำเดือน5. มีโรคในระบบอื่นๆ เช่น มีเกร็ดเลือดต่ำ มีภาวะไทรอยด์ฮอร์โมนต่ำ เป็นต้น6. ผลข้างเคียงจากการใช้ฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี ยาสมุนไพรหรืออาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้นหากมีเพศสัมพันธ์ แนะนำควรลองตรวจหาการตั้งครรภ์ดูเป็นอันดับแรกค่ะ หากตรวจไม่พบ และยังคงมีเลือดออกกะปริดกะปรอยดังกล่าวควรไปพบแพทย์เพื่อตรวจหาสาเหตุค่ะ